หนูมีเพศสัมพันกับแฟนแล้วผ่านไป1วันก็มีน้ำเมือกสีเหลืองๆไหลจากช่องคลอดตลอดเวลาและติดที่กางเกงในสีเหลืองค่ะควรรักษายังไงใช้ยาอะไรค่ะ
สวัสดีค่ะ น้ำเมือกสีเหลืองๆ ที่ไหลจากช่องคลอด ก็คือตกขาว ซึ่งหากไม่มีกลิ่นเหม็น ไม่มีแสบหรือคันช่องคลอด ไม่มีปวดท้องน้อย ก็ถือเป็นตกขาวที่ปกติดี ไม่จำเป็นต้องทานยาอะไร แต่หากตกขาวออกยังคงออกต่อเนื่องทุกวัน และมีปริมาณมาก อาจเกิดจากการติดเชื้อต่างๆ ในช่องคลอด เช่น การติดเชื้อรา (แต่ก็จะมีอาการคันช่องคลอดร่วมด้วย) การอักเสบของช่องคลอดจากเชื้อแบคทีเรีย (แต่ตกขาวก็จะมีกลิ่นเหม็นผิดปกติ) การติดเชื้อโรคติดต่อทางเพศสัมพันธ์ต่างๆ เช่น การติดเชื้อปรสิตในช่องคลอด การติดเชื้อหนองในแท้ หนองในเทียม เป็นต้น ดังนั้น หากตกขาวยังคงมีปริมาณมากทุกวัน หรือมีกลิ่นเหม็น หรือมีแสบหรือคันช่องคลอด หรือมีปวดท้องน้อย ก็ควรไปพบสูติ-นรีแพทย์เพื่อตรวจรักษาค่ะ เพราะยาที่ใช้รักษาในแต่ละโรคจะไม่เหมือนกัน นอกจากนี้ หากฝ่ายชาย มีอาการผิดปกติ ก็ควรพาไปรักษาด้วยเช่นกันค่ะ